காவிரி குறித்த சொல்லாடல்களும் செயல்பாடுகளுமே மையக் கோரிக்கை என்றால், போராட்டங்களும் அதைக் குவிமையப்படுத்தியே இருக்கவேண்டும். மைய அரசின் அதிகாரமும் கண்காணிப்பும் செல்லுபடியாகிக்கொண்டிருக்கும் இடங்களைக் குறிவத்துத் தாக்கும் போராட்டங்களையே மேற்கொள்ளவேண்டும். தாக்குதலின் முறைகள் எப்படி இருக்கவேண்டும் என்பதை அந்தந்தக் கட்சிகளின் இயல்புக்கேற்ப உருவாக்கிக் கொள்ளலாம்.அரசியல் சட்டத்தை மதிக்காதவர்களை அதிகாரத்திலிருந்து இறக்க இருக்கும் ஒரேவழி வாக்குரிமையைத் திரட்டிக்காட்டுவது. திரட்டிக் கொள்வது இப்போதுள்ள வழிமுறை அனுமதிக்கப்பட்ட வழிமுறை.. மக்களாட்சி அமைப்புக்குள் செயல்பட விரும்புபவர்கள் அச்சமூட்டும் ,கோபத்தை - வெளிப்படுத்தும் குறியீட்டுப் போராட்டங்களைச் செய்யலாம்.பெருந்திரளாக ஆயுதங்களோடு கிளம்பும் கூட்டம் பயன்படுத்தாமல் உண்டாக்குவது மருட்கை. பயன்படுத்த முடியும் என உணர்த்துவதின் வழி உண்டாக்கும் உணர்வும்கூடப் போராட்டமே.